Karantin fronti ortidagi Virusologiya ilmiy-tekshirish instituti shifokorlari oilalariga bepul oziq-ovqatlar tarqatildi. Sog‘liqni saqlash vazirligi tashabbusi va saxiy tadbirkorlar tomonidan tashkil etilgan xayrli tadbir «Mingta ro‘zg‘or aksiyasi» deb nomlangan. Aksiyaning ilk bosqichida Respublika Virusologiya ilmiy-tekshirish institutining shifokorlari va ularning oilalariga qiymati o‘rtacha 200 ming so‘mlik oziq-ovqatlar yetkazildi. Aksiya homiylarining asosiy qismi – tadbirkorlardir. Loyihaning keyingi bosqichida kam ta’minlangan oilalar va hech kimi yo‘q yolg‘iz insonlarga ham mana shunday bepul oziq-ovqatlar tarqatilishi rejalashtirilgan.